**Bod č. 10.11**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa 21.09.2017

**Žiadosť o zriadenie vecného bremena umiestnenia kanalizačnej prípojky na pozemku parcele reg. „E“KN č. 1473/901 v k.ú. Stupava**

**Predkladateľ : Materiál obsahuje:** 1. návrh uznesenia

JUDr. Tomáš Muroň, v.r. 2. dôvodovú správu

prednosta MsÚ 3. žiadosť – p. Justová

4. informatívna kópia z mapy

5. výpis z KN, LV č. 4551

6. výpis z LV č. 311

7. stanovisko VaK Stupava s.r.o.

7. technická správa

**Vypracovala :**

Renata Mištinová, referent správy majetku

**Návrh uznesenia:**

**Mestské zastupiteľstvo v Stupave :**

**s c h v a ľ u j e**

uzatvorenie zmluvy o zriadení vecného bremena na vybudovanie kanalizačnej prípojky na časti pozemku parcely reg. „E“KN č. 1473/901, druh pozemku ostatné plochy, v celkovej výmere 550 m2, zapísaného na LV č. 4551, v prospech Jany Justovej ako vlastníčky pozemkov parciel reg. „C“KN č. 1184/1, druh pozemku záhrady o výmere 857 m2, č. 1185/1, druh pozemku záhrady o výmere 493 m2 a 1185/2, druh pozemku zastavané plochy a nádvoria o výmere 47 m2, zapísaných na LV č. 311, za jednorazový poplatok vo výške 250 €. Podmienkou uzatvorenia zmluvy o zriadení vecného bremena bude predloženie geometrického plánu na náklady žiadateľky a neobmedzenie prevádzky na pozemku parcele reg. „E“KN č. 1473/901 v k.ú. Stupava.

**Dôvodová správa**

Na Mestský úrad v Stupave bola dňa 17.07.2017 doručená žiadosť p. Jany Justovej (ďalej len „žiadateľka“) o súhlas na povolenie vybudovania kanalizačnej prípojky na pozemku mesta Stupava, parcely reg. „E“KN č. 1473/901 pre stavbu „Chata Nová ulica“. Napojenie na verejnú kanalizáciu bude realizované cez revíznu kanalizačnú šachtu min. DN 400 na jestvujúcu kanalizačnú prípojku DN 150 privedenú na pozemok parcelu reg. „C“KN č. 1183/1, za dodržania podmienok uvedených v stanovisku Vodární a kanalizácií Stupava s.r.o. číslo 163/2016.

Žiadateľka chce takto vyriešiť napojenie nehnuteľnosti na verejnú kanalizáciu, pre stavbu Chata na Novej ulici, ktorej je vlastníčkou. Stavba sa nachádza na pozemku parcele reg. „C“KN č. 1184/1, druh pozemku záhrady o výmere 857 m2, zapísanej na LV č. 311 v k. ú. Stupava.

Materiál bol predložený dňa 04.09.2017 na rokovanie **Komisie majetkovej a legislatívno-právnej**, ktorá prijala Uznesenie 040.04.09.2017.KMaLP, ktorým **odporúča MsZ vyhovieť** žiadosti o zriadenie vecného bremena za jednorazový poplatok 250,00 €.

Materiál bol dňa 11.09.2017 predložený na rokovanie Mestskej rady v Stupave, ktorá **odporučila MsZ schváliť** zriadenie vecného bremena za jednorazový poplatok 250,00 €.